## Pravilnik o raspolaganju novcem

### NN 81/2002 (9.7.2002.), Pravilnik o raspolaganju novcem

# MINISTARSTVO PRAVOSUĐA, UPRAVE I LOKALNE SAMOUPRAVE

**1337**

Na teme­lju članka 127. stavka 7. Zakona o
izvršava­nju kazne zatvora (»Narodne novine«, broj: 128/99., 55/00., 129/00.,
59/01. i 67/01.), ministrica pravosuđa, uprave i lokalne samouprave, donosi

## PRAVILNIK

### O RASPOLAGANJU NOVCEM

Članak 1.

Ovim Pravilnikom propisuje se način na
koji zatvorenik tijekom izdržava­nja kazne zatvora raspolaže novcem.

Članak 2.

Iznos novca s kojim zatvorenik slobodno
raspolaže i u skladu s kućnim redom kaznionice, odnosno zatvora drži kod sebe,
je iznos u visini dnevnice utvrđene za državne službenike i namješte­nike radi
nabave potrepština u skladu sa člankom 79. Zakona o izvršava­nju kazne zatvora
(u da­lj­njem tekstu: nabava potrepština).

U slučaju korište­nja pogodnosti izlaska
iz kaznionice, odnosno zatvora, zatvorenik može držati kod sebe novac u iznosu
koji, prema potrebama korište­nja pogodnosti zatvorenika, određuje upra­vi­te­lj.

Preostali
dio novca kojim zatvorenik slobodno raspolaže, može staviti na račun
kaznionice, odnosno zatvora otvoren za novčana sredstva zatvorenika (u da­lj­njem
tekstu: polog novca) ili odrediti da se preda članu obite­lji, odnosno uz
odobre­nje upravite­lja, drugoj osobi.

S
novcem iz stavka 3. ovoga članka zatvorenik može raspolagati shodno članku 3.
stavku 3. ovoga Pravilnika.

Članak
3.

Novac
s kojim zatvorenik slobodno raspolaže a u skladu s kućnim redom ne smije držati
kod sebe, drži se na pologu novca.

Novac
s pologa zatvorenik smije koristiti radi nabave po­trep­šti­na dnevno do iznosa
iz članka 2. stavka 1. ovoga Pravilnika.

Na
zahtjev zatvorenika može se odobriti troše­nje novca s pologa za troškove
liječe­nja, izradu stvari i drugih djela u slobodno vrijeme, nabavu odjeće,
obuće ili poste­ljine, izobrazbu, uzdržava­nje obite­lji, obešteće­nje osoba
oštećenih kaznenim djelom, putne i druge troškove u svezi s nastavkom rada kod
poslodavca ili nastavka vlastite djelatnosti tijekom izvršava­nja kazne
zatvora, kup­nju stvari koje su zatvoreniku dopuštene i u drugim slučajevima
propisanim Zakonom o izvršava­nju kazne zatvora i propisima donesenim na teme­lju
toga Zakona, do visine raspoloživog iznosa na pologu.

Članak
4.

Svaku
isplatu novca s pologa zatvorenik ovjerava svojim potpisom. Za svaki stvoreni
trošak, kaznionica, odnosno zatvor izdaje potvrdu u najma­nje dva primjerka
koju potpisuje zatvorenik i službenik kaznionice, odnosno zatvora, od kojih se
jedan primjerak uručuje zatvoreniku.

Članak
5.

Zatvoreniku
će se, na ­nje­gov zahtjev i trošak, omogućiti polaga­nje dijela novca s pologa
u banku ili štedionicu u sjedištu kaznionice, odnosno zatvora, na štednu k­njižicu.

Štedna
k­njižica pohra­njuje se u kaznionici, odnosno zatvoru a izdat će se
zatvoreniku kad mu je odobreno podiza­nje i polaga­nje novca prema odredbama
ovoga Pravilnika.

Zatvorenik
koji koristi pogodnosti izlaska iz kaznionice, odnosno zatvora, u vrijeme
korište­nja pogodnosti obavit će odobreno polaga­nje, odnosno podiza­nje novca
iz banke ili štedionice.

Prilikom
povrata isprave o vlasništvu računa, zatvorenik će predočiti ovlaštenom
službeniku kaznionice, odnosno zatvora potvrdu o iznosu novca koji je položio,
odnosno podigao.

Članak
6.

Evidencija
o prometu novca na pologu vodi se za svakog zatvorenika poimenično, a za
inozemna sredstva plaća­nja za svakog zatvorenika poimenično vodi se i polog
novca.

Članak
7.

U
kaznionici, odnosno zatvoru u kojem nije svakodnevno osigurana nabava
potrepština, iznos novca koji zatvorenik smije držati kod sebe iz članka 2.
stavak 1. ili iznos novca kojim zatvorenik može raspolagati s pologa iz članka
3. stavka 2. čini iznos koji daje umnožak tog iznosa novca s brojem dana u
kojima nije osigurana nabava potrepština.

Članak
8.

Odredbe
ovoga Pravilnika primje­njuju se i na osobe na izdržava­nju kazne malo­ljetničkog
zatvora.

Članak
9.

Ovaj
Pravilnik stupa na snagu osmog dana od dana objave u »Narodnim novinama«.

Klasa:
011-01/02-01/0059
Urbroj: 514-08-02-1
Zagreb, 4. srp­nja 2002.

Ministrica
Ingrid Antičević Marinović, v. r.

if !supportEmptyParas endif

Pravilnik, NN 81/2002-1337